## Odluka o postupku izdavanja prethodne suglasnosti Hrvatske narodne banke za imenovanje člana uprave banke

### NN 95/2003 (7.6.2003.), Odluka o postupku izdavanja prethodne suglasnosti Hrvatske narodne banke za imenovanje člana uprave banke

# HRVATSKA NARODNA BANKA

1213

Na
temelju članka 39. stavka 1. pod i) Zakona o Hrvatskoj narodnoj banci (»Narodne
novine«, br. 36/2001.), a u vezi s člankom 26. Zakona o bankama (»Narodne
novine«, br. 84/2002.) guverner Hrvatske narodne banke donosi

## ODLUKU

### O POSTUPKU IZDAVANJA PRETHODNE SUGLASNOSTI HRVATSKE NARODNE BANKE ZA IMENOVANJE ČLANA UPRAVE BANKE

I.
OPĆE ODREDBE

Članak
1.

(1)
Ovom odlukom propisuje se postupak u Hrvatskoj narod­noj banci za izdavanje
prethodne suglasnosti za imenovanje člana uprave banke.

(2)
Uvjeti i postupak za imenovanje člana uprave banke propisani Zakonom o bankama
i ovom odlukom primjenjuju se na isti način i na imenovanje predsjednika uprave
banke i rukovodstva podružnice strane banke u Republici Hrvatskoj.

Članak
2.

Odluku o
izdavanju prethodne suglasnosti za imenovanje člana uprave banke donosi Savjet
Hrvatske narodne banke na prijedlog Komisije za izdavanje odobrenja (u nastavku
teksta: Komisija).

II.
UVJETI ZA ČLANSTVO U UPRAVI BANKE

Članak
3.

(1)
Član uprave banke može biti osoba koja ispunjava uvjete propisane člankom 25.
Zakona o bankama i koja dobije prethodnu suglasnost Hrvatske narodne banke za
imenovanje.

(2)
Visokom stručnom spremom u smislu članka 25. stavka 1. točke 1. Zakona o
bankama smatra se završen barem četvero­godišnji sveučilišni dodiplomski studij
u Republici Hrvatskoj ili odgovarajući stupanj stručne spreme stečen u
inozemstvu. Ako Komisija ne može iz izvornika i prijevoda diplome ili uvjerenja
o stručnoj spremi stečenoj u inozemstvu, koje je ovjerio sudski tumač,
ocijeniti je li riječ o visokoj stručnoj spremi, može zatražiti od kandidata da
priloži rješenje nadležne obrazovne ustanove u Republici Hrvatskoj o
priznavanju istovrijednosti diplome ili uvjerenja.

(3)
Trogodišnjim iskustvom na rukovodećim položajima u banci u smislu članka 25.
stavka 2. Zakona o bankama smatra se iskustvo u upravi banke ili rukovođenje
sektorima i drugim organizacijskim dijelovima banke na razini neposredno ispod
uprave, ključnim za obavljanje osnovne djelatnosti banke, ili rukovođenje
podružnicom banke s razmjerno visokim stupnjem samostalnosti. Smatra se da
iskustvo na rukovodećim položajima u banci ima i prokurist banke i savjetnik
uprave banke, ako je u ustrojstvu banke po svom položaju izjednačen s
rukovoditeljima na razini neposredno ispod uprave i ako je u svom radu kao član
užeg kolegija uprave banke sudjelovao u kreiranju poslovne politike banke i
njezinom provođenju. Iskustvo na upravljanju poslovima koji nisu bankovni i
koji se obavljaju i u drugim trgovačkim društvima (npr. rukovođenje općim ili
kadrovskim poslovima i sl.) može se smatrati iskustvom na vodećim poslovima u
banci ako se kandidat imenuje u upravu banke koja se sastoji od više od četiri
člana i ako je statutom banke ili nekim drugim općim aktom banke predviđena
podjela odgovornosti između članova uprave prema kojoj je pojedini kandidat
zadužen samo za takve poslove.

(4)
Iskustvom u vođenju poslova koji se mogu usporediti s djelatnostima banke i
drugim sličnim poslovima u smislu članka 25. stavka 2. Zakona o bankama, smatra
se rukovođenje financijskim poslovima prije svega u financijskim institucijama,
odnosno pravnim osobama ili ustanovama kojima su financijski poslovi temeljni
poslovi i čine njezinu osnovnu djelatnost, a za koje Komisija ocijeni da je kandidat
u njima mogao steći praktično poznavanje bankovnih poslova. Iznimno Komisija
može priznati iskustvo rukovođenja financijskim poslovima u drugim druš­tvima,
ali samo ako je kandidat obavljao poslove na razini uprave ili neposredno ispod
uprave i ako je to društvo imalo takvo gospodarsko značenje i takav obujam te
obilježje financijskih poslova da se opravdano može pretpostaviti da je
kandidat u praksi upoznao bankovno poslovanje.

III.
POSTUPAK IZDAVANJA SUGLASNOSTI

Članak
4.

(1)
Prije donošenja odluke o imenovanju člana uprave nadzorni odbor banke dužan je
zatražiti prethodnu suglasnost Hrvat­ske narodne banke za imenovanje člana
uprave banke. Zahtjev se podnosi Komisiji za izdavanje odobrenja Hrvatske
narodne banke. Zahtjevu se prilažu sljedeći dokumenti:

1.
ovjerena kopija domovnice (za strane državljane ovjerena kopija putovnice)

2. ovjerena kopija diplome (odnosno prijevod diplome
stranog fakulteta ovjeren od stalnoga sudskog tumača)

3. kandidati koji se prvi put imenuju u upravu banke
u Republici Hrvatskoj, dužni su podnijeti i dokaz o barem trogodišnjem iskustvu
na rukovodećim poslovima u banci ili šestogodišnjem iskustvu u vođenju poslova
koji se mogu usporediti s djelatnostima banke ili drugim sličnim poslovima

4. ispunjeni Upitnik (Prilog 1 ove odluke)

5. program rada za razdoblje za koje se kandidat
imenuje predsjednikom ili članom uprave banke.

(2) Ako je riječ o ponovnom imenovanju iste osobe,
zahtjevu nadzornog odbora za izdavanje prethodne suglasnosti prilaže se samo
ispunjeni Upitnik i program rada kandidata.

(3) Ako nadzorni odbor banke predlaže za kandidata
osobu koja je iskustvo propisano u članku 25. stavku 2. Zakona o bankama i
članku 3. stavku 3. i 4. ove odluke stekla u nekoj instituciji izvan Republike
Hrvatske, uz zahtjev za izdavanje prethodne suglasnosti dužan je, osim
dokumenata propisanih u stavku 1. ovog članka, dostaviti i potvrdu institucije
u kojoj je stekao odgova­rajuće iskustvo.

(4) Komisija može od banke koja je podnijela zahtjev
za izdavanje prethodne suglasnosti za imenovanje člana uprave, zatražiti i
druge dokumente kojima se dokazuje da kandidat ispunjava uvjete za člana uprave
propisane Zakonom o bankama i ovom odlukom.

Članak 5.

(1) Kandidat je dužan istinito i potpuno odgovoriti
na pitanja u Upitniku i podrobno opisati svoj odnos s bankom u čiju upravu bi
trebao biti imenovan i s drugim bankama i trgovačkim druš­tvima, kao i
financijski, upravljački ili bilo koji drugi odnos osoba koje se u smislu
članka 12. Zakona o bankama smatraju osobama povezanim s njim. Ako se utvrdi da
je kandidat u Upitniku neistinito odgovorio na pitanja, Hrvatska narodna banka
će mu, u skladu s člankom 29. stavak 1. Zakona o bankama uskratiti odnosno
oduzeti suglasnost za obavljanje funkcije člana uprave.

(2) U Upitniku kandidat je dužan navesti najmanje
dvije osobe iz područja bankarstva i financija koje su svojim uspješnim radom u
bankarstvu i financijama stekle profesionalni i osobni ugled i koje mogu dati
svoje mišljenje o kandidatovoj stručnosti i čestitosti i preporuku za njegovo
imenovanje, ali koje ne obav­ljaju funkciju u nadzornom odboru ili upravi banke
u čiju se upravu kandidat imenuje niti banke koja je članica iste grupe kao i
banka u čiju se upravu kandidat imenuje. Prije raspravljanja o zahtjevu za
izdavanje prethodne suglasnosti za imenovanje člana uprave banke Komisija će
pribaviti preporuke od osoba koje kandidat navede u Upitniku za kandidata za
predsjednika ili člana uprave banke.

(3) Osobama koje su uspješnim radom u bankarstvu i
financijama stekle profesionalni i osobni ugled u smislu stavka 2. ovog članka
smatraju se osobe koje obavljaju ili su obavljale funkciju u upravi banke ili
druge financijske institucije, znanstveni radnici, sveučilišni profesori, osobe
koje rukovode ili su rukovodile državnim tijelima u čijoj je nadležnosti nadzor
nad bankama i drugim financijskim institucijama, a koje su u svojim osobnim i
profesionalnim kontaktima upoznale kandidate i njihovu struč­nost, sposobnost i
moralne značajke.

Članak 6.

Za kandidata koji je obavljao funkciju u upravi banke
ili druge institucije izvan Republike Hrvatske, Komisija može zatražiti od
nadležnoga nadzornog tijela države u kojoj je kandidat obavljao tu funkciju
informaciju o tome jesu li u razdoblju u kojem je kandidat obavljao tu
funkciju, prema toj banci ili instituciji bile izrečene mjere za poboljšanje
stanja ili usklađivanje poslovanja sa zakonima i drugim propisima, odnosno ima
li saznanja da je kandidat bio osobno odgovoran za nepravilnosti i
nezakonitosti u poslovanju te banke ili institucije.

Članak 7.

(1) Komisija će pozvati nadzorni odbor koji je
dostavio nepotpunu dokumentaciju, da dopuni dokumentaciju u roku koji ne može
biti kraći od 8 dana.

(2) Ako nadzorni odbor banke ne dopuni dokumentaciju
u roku ili u istom roku ne opravda kašnjenje u dostavi dokumenata, Komisija će
predložiti Savjetu Hrvatske narodne banke donošenje odluke na temelju
dokumenata kojima raspolaže.

Članak 8.

Komisija će prije odlučivanja o zahtjevu za izdavanje
prethodne suglasnosti pozvati kandidate da osobno prikažu članovima Komisije
svoj program rada i rukovođenja poslovima banke u sljedećem mandatnom
razdoblju.

Članak 9.

(1) Nakon što kandidat prikaže Komisiji svoj program
rada i način rukovođenja poslovima banke, Komisija donosi odluku kojom predlaže
Savjetu Hrvatske narodne banke donošenje odluke o zahtjevu za izdavanje
prethodne suglasnosti za imenovanje člana uprave banke.

(2) Prilikom donošenja odluke Komisija će voditi
računa o stručnoj kvalifikaciji, sposobnosti i iskustvu kandidata i njegovoj
uspješnosti u rukovođenju poslovima u banci ili drugoj instituciji, kao i o
njegovim odnosima s bankom i drugim društvima koji bi mogli utjecati na njegovo
buduće rukovođenje bankom.

(3) Kada ocijeni da bi zbog djelatnosti i poslova
koje kandidat obavlja ili zbog radnji koje je počinio moglo biti ugroženo
poslovanje banke u skladu s pravilima o upravljanju rizicima, Komisija će
predložiti Savjetu Hrvatske narodne banke odbijanje zahtjeva za izdavanje
prethodne suglasnosti za imenovanje člana uprave banke.

Članak 10.

Danom stupanja na snagu ove odluke prestaje važiti
Pravilnik o postupku i kriterijima za davanje prethodne suglasnosti za
imenovanje predsjednika i članova uprave banaka (»Narodne novine«, br.
32/1999.).

Članak 11.

Ova odluka stupa na snagu osmog dana od dana objave u
»Narodnim novinama«.

Urbroj: 171-020/06-03/ŽR
Zagreb, 2. lipnja 2003.

Guverner
Hrvatske narodne banke
**dr. sc. Željko Rohatinski,** v. r.

if !supportEmptyParas endif

PRILOG 1

UPITNIK
ZA KANDIDATA ZA PREDSJEDNIKA ILI ČLANA UPRAVE BANKE
(Podaci dani u Upitniku predstavljaju poslovnu tajnu Hrvatske narodne banke)

if !supportEmptyParas endif

|  |  |
| --- | --- |
| 1.   TVRTKA I SJEDIŠTE BANKE | if !supportEmptyParas endif |
| 2.  OPĆI PODACI O KANDIDATU | if !supportEmptyParas endif |
| 1.   Ime i prezime | if !supportEmptyParas endif |
| 2.   Prebivalište | if !supportEmptyParas endif |
| 3.   Datum i mjesto rođenja | if !supportEmptyParas endif |
| 4.   Državljanstvo | if !supportEmptyParas endif |
| 5.  Telefon na radnom mjestu | if !supportEmptyParas endif |
| 6.   Telefaks na radnom mjestu | if !supportEmptyParas endif |
| 7.   Adresa elektroničke pošte | if !supportEmptyParas endif |
| 3.   obrazovanje *(kronološki   popišite sve stupnjeve obrazovanja s   godinom završetka, trajanjem i stečenim   akademskim zvanjem)* | if !supportEmptyParas endif |
| 4.  RAZINA ZNANJA HRVATSKOG   JEZIKA  *(samo za strane državljane)* | if !supportEmptyParas endif |
| 5.   struČno usavrŠavanje  *(kronološki popišite sve oblike stručnog   usavršavanja, naziv teme i organizatora   te trajanje)* | if !supportEmptyParas endif |
| 6.  radno iskustvo  *(kronološki popišite sve dosadašnje   poslodavce i radna mjesta, s naznakom   razdoblja u kojima ste obavljali   pojedine poslove)* | if !supportEmptyParas endif |
| 7.   IMENA, FUNKCIJE I ADRESE       DVIJU OSOBA IZ PODRUČJA    BANKARSTVA I FINANCIJA   KOJE MOGU DATI MIŠLJENJE O   STRUČNOJ SPOSOBNOSTI I   ČESTITOSTI KANDIDATA *(ako te   osobe više ne obavljaju funkciju iz   članka 5. stavak 3. ove Odluke,   potrebno je navesti kada i gdje su   obavljali tu funkciju)* | 1.  2. |
| 8.   Imate li Vi ili osobe koje se u   smislu Zakona o bankama smatraju po-  vezanim osobama s Vama bilo kakve   financijske odnose s Bankom (kredite,   garancije itd.)? Navedite pojedinosti. | if !supportEmptyParas endif |
| 9.Imate li Vi ili osobe koje se u   smislu Zakona o bankama smatraju   povezanim osobama s Vama vlasnički   udio ili bilo kakav drugi financijski   interes u Banci? Navedite pojedinosti. | if !supportEmptyParas endif |
| 10.  Jeste li Vi ili osobe koje se u   smislu Zakona o bankama smatraju   povezanim osobama s Vama dioničar   neke druge banke ili trgovačkog društva   ili imate neki drugi financijski   interes u drugoj banci ili trgovačkom   društvu? Jeste li član uprave, nadzornog   odbora, prokurist ili na neki drugi način   sudjelujete u stvaranju i provedbi pos-  lovne politike druge banke, štedionice,   štedno-kreditne zadruge ili druge finan-  cijske institucije ili trgovačkog društva?   Navedite pojedinosti. | if !supportEmptyParas endif |
| 11. Jesu li banke, trgovačka društva ili   ustanove u kojima ste obavljali rukovo-  deće funkcije (kao predsjednik ili član   uprave ili nadzornog odbora, direktor ili   prokurist ili u kojoj ste na bilo koji   drugi način sudjelovali u stvaranju i   provedbi poslovne politike) imale finan-  cijske poteškoće koje su to društvo ili   ustanovu dovele do sanacije ili stečajnog  postupka? Navedite pojedinosti. | if !supportEmptyParas endif |
| 12.  Jeste li ikada bili kažnjeni zbog   počinjenog jednog ili više kaznenih   djela navedenih u članku 239. stavku 2.   Zakona o trgovačkim društvima? Ako   ste strani državljanin ili ako ste živjeli   izvan Republike Hrvatske, jeste li ikada   u inozemstvu bili kazneno osuđivani   zbog djela usporedivih s djelima iz   članka 239. stavka 2. Zakona o   trgovačkim društvima? Ako jeste,   navedite pojedinosti. | if !supportEmptyParas endif |
| 13. Jesu li prema banci, štedionici ili   drugoj financijskoj instituciji u kojoj   ste obavljali rukovodeće funkcije (kao   predsjednik ili član uprave ili nadzornog   odbora, direktor ili prokurist ili u kojoj   ste na bilo koji drugi način sudjelovali   u stvaranju i provedbi poslovne politike)  bile poduzete mjere za poboljšanje   stanja u banci u skladu sa Zakonom o   bankama i je li toj banci ili ustanovi   bilo oduzete odobrenje za rad od strane   ustanove odgovorne za nadzor banaka,   osiguravajućih društava, drugih   financijskih institucija ili tržišta? Ako je  odgovor potvrdan, navedite pojedinosti. | if !supportEmptyParas endif |
| 14.  Jesu li u banci, štedionici ili drugoj   financijskoj instituciji u kojoj ste   obavljali rukovodeće funkcije (kao   predsjednik ili član uprave ili nadzornog  odbora, direktor ili prokurist ili u kojoj  ste na bilo koji drugi način sudjelovali   u stvaranju i provedbi poslovne   politike) nadležni državni organi utvrdili   veću nepravilnost u poslovanju ili težu   povredu zakona koji reguliraju rad   banaka, osiguravajućih društava, drugih   financijskih institucija ili tržišta? Ako je  odgovor potvrdan, navedite pojedinosti. | if !supportEmptyParas endif |
| 15.  Je li ikada neka ustanova nadležna   za nadzor banaka, osiguravajućih   društava, drugih financijskih ustanova   ili tržišta ocjenjivala vašu stručnost? Je   li vam neka od navedenih ustanova već   uskratila ili oduzela suglasnost za   obavljanje rukovodećih funkcija ili   obavljanje djelatnosti na dotičnom   području? Ako je odgovor potvrdan,   navedite pojedinosti. | if !supportEmptyParas endif |
| 16.  Smatrate li da postoje druge   činjenice ili okolnosti koje bi prema   razumnoj prosudbi mogle biti važne za   ocjenu vaše primjerenosti za obavljanje   funkcije predsjednika ili člana uprave   banke (npr. činjenice i okolnosti koje su   vezane uz vašu stručnu osposobljenost,   eventualne financijske poteškoće ili   sukob interesa)? Navedite pojedinosti. | if !supportEmptyParas endif |
| 17.Je li nad vašom imovinom otvoren   stečajni postupak? Ako jest,   navedite pojedinosti. | if !supportEmptyParas endif |

if !supportEmptyParas endif

if !supportEmptyParas endif

Izjavljujem
da su svi odgovori istiniti i potpuni u granicama mojih saznanja te da nisam
zatajio nikakvu informaciju koja bi mogla utjecati na odluku Hrvatske narodne
banke.

Obvezujem
se da ću Hrvatsku narodnu banku neodgodivo izvijestiti o svim promjenama koje
bi mogle značajno utjecati na izdavanje suglasnosti za imenovanje.

Mjesto i datum:                                     Potpis
kandidata:

Odluka, NN 95/2003-1213
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)